Per Bredesen
Store norske leksikon,Sport og spill,Ballsport,Fotball,Norsk fotball
Per Bredesen var en norsk tidligere fotballspiller i posisjonen indreløper, som ble italiensk seriemester med AC Milan. Han spilte 18 landskamper, scoret sju mål og var profesjonell i Italia for fem forskjellige klubber fra 1952 til 1961.
Fakta A-landskamper: 18. Mål 7 B-landskamper: 1. Mål: 1 Klubber: Ørn Horten, Lazio, Milan, Udinese, Bari og Messina Spillestil og karriere Bredesen var en teknisk briljant spiller som skåret mange mål. Under karrieren i Italia i Serie A og B skåret han 50 mål på 212 kamper. Høydepunktet var seriemesterskapet med Milan i 1957, men han satte også spor etter seg i de andre italienske klubbene han representerte. I Udinese fikk han tilnavnet Raggio de Sole, «Solstrålen», etter å ha vist sine tekniske finesser, dribleferdigheter og skåret mange mål for klubben.Om sin karriere har han skrevet boka Fotballen er rund (1962).Grunnet de norske amatørreglene i fotball fikk han ingen landskamper etter at han ble profesjonell spiller i Italia i 1952. Meritter Bredesen ble italiensk seriemester med Milan i 1957 og er æresmedlem i Ørn Horten. Les mer i Store norske leksikon Per Bredesen i Norsk biografisk leksikon fotball